Uscladas e Riutòrt

Uscladas e Riutòrt (Usclades-et-Rieutord en francés) es una comuna occitana de Vivarés, situada dins lo departament d'Ardecha e la region d'Auvèrnhe-Ròse-Aups, ancianament de Ròse-Aups.

 Geografia 
Riutòrt, d'altitud pus bassa e situat sus una departamentala pus importanta, sembla un pauc pus important qu'Uscladas.

 Comunas vesinas 
    400px|left|Distanças e posicion relativa


Perimètre delh territòri

Toponimia
Uscladas
Usclada es probablament alh plural, Uscladas, coma Usclats del Bòsc o Usclats d'Erau, mas -s delh plural es mut en Bas-Vivarés. Per n'èsser segur, chaldriá conéisser las fòrmas ancianas. L'enquèsta sus plaça confirma l'idèa pr'aquò : [ys'kladɔs] a La Chalm Rafaièl enquèsta Sivadon junh 2019.

Uscladas ven delh latin ustulata, meteis sens qu'en occitan, amb terra sosentendut
Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 690, mas d'adjectiu, lo nom es sovent vengut nom en occitan (toponime frequent Las Uscladas). Se cremava la vegetacion per tal de faire rebrotar una èrba pus tendra Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 219, mas benlèu que lo mot èra tanben utilizat per faire una rompuda (un desboijatge). Las culturas e abitacions que venián d'un tal incendi podiá gardar lo nom delh mejan utilizat.

Riutòrt
Coma per los autres Riutòrts, lo nom es format delh nom riu, delh latin rivus e de l'adjectiu tòrt, delh latin tortus Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 568. Lo sens es de bon comprene, mas chau motivar lo nom. Riutòrt es alhs ajustants de Léger e delh riu de Prat Sauvatge (traduccion); aqueste es pas especialament tòrt, mas Léger fai una corba exactament en faça delh vialatge : chau donc supausar qu'es Léger, dejà un flume abondós, qu'es qualificat de riu, çò qu'es ni lo sens modèrne, nimai lo sens latin. La prononciacion a La Chalm Rafaièl es [riw'twɔr] enquèsta Sivadon junh 2019.

 Istòria 
Alh sègle XVIII, Uscladas èra parròquia annèxa (de Santa Aulalha probablament) e Riutòrd aviá una simpla chapèla. En 1793, la comuna èra dejà çò qu'es. Lo siti Cassini supausa una annexion de Riutòrt per Uscladas http://cassini.ehess.fr/cassini/fr/html/fiche.php?select_resultat=38477, mas aquò's una presentacion formala e Riutòrt foguèt benlèu pas jamai comuna.

 Administracion 

 Abans la refòrma cantonala de 2014, aplicada en 2015, la comuna èra delh canton de Montpesat; es ara delh canton de Nauta Ardecha (Tuèis burèu centralizator).

Demografia

 2016 : 119
 Luòcs e monuments 

 Personalitats ligadas amb la comuna 

 Veire tanben 

 Ligams extèrnes 

Nòtas

Categoria:Comuna de Vivarés
Categoria:Comuna d'Ardecha